MasterChef Indonesia

MasterChef Indonesia merupakan satu pertandingan realiti televisyen berasaskan masakan dipelopori dari rancangan realiti MasterChef siri UK untuk mencari bakat chef amatur. Rancangan MasterChef ini telah dikenali di banyak negara seperti di Amerika Syarikat, Australia, New Zealand, India, Croatia, Yunani, Malaysia, England, dan Sweden. Rancangan ini ditayangkan di saluran RCTI setiap Sabtu dan Ahad.

Musim

Musim 1
Musim pertama MasterChef Indonesia diadakan pada 1 Mei 2011 dan berakhir pada 21 Ogos 2011. Jumlah peserta pada musim ini adalah seramai 20 orang. Pemenang pada musim ini ialah Lucky yang berasal dari Malang manakala di tempat kedua pula oleh Agus yang berasal dari Banjarmasin.

Musim 2
Musim kedua MasterChef Indonesia diadakan pada 8 Julai 2012 dan berakhir pada 28 Oktober 2012. Jumlah peserta pada musim ini adalah seramai 20 orang. Pada musim ini, tempat Vindex Tengker sebagai juri telah digantikan oleh Degan Septoadji manakala Rinrin Marinka dan Juna Rorimpandey masih berkhidmat sebagai juri utama. Pemenang pada musim ini adalah Desi yang berasal dari Bangka, dan tempat kedua pula oleh Opik yang berasal dari Surabaya.

Musim 3
Musim ketiga MasterChef Indonesia diadakan pada 5 Mei 2013. Jumlah peserta musim ini bertambah kepada 25 orang. Pada musim ini, tempat Juna Rorimpandey sebagai juri utama telah digantikan oleh Arnold Poernomo. Pemenang pada musim ini adalah William berasal dari Jakarta dan di tempat kedua pula oleh Brian dari Surakarta.

Musim 4
Musim keempat MasterChef Indonesia diadakan pada 31 Mei 2015. Jumlah kontestan musim ini bertambah kepada 30 orang. Pada musim ini, tempat Degan Septoadji dan Rinrin Marinka sebagai juri utama telah digantikan oleh Matteo Guerinoni. Arnold Poernomo masih berkhidmat sebagai ketua juri. Pemenang pada musim ini adalah Luvita berasal dari Jakarta, tempat kedua pula oleh Deny dari Jakarta.

Musim 5
Musim kelima MasterChef Indonesia diadakan pada 3 Mac 2019, setelah hampir 4 tahun tidak dipertandingkan. Jumlah kontestan berjumlah 26 orang. Pada musim ini, Juna Rorimpandey kembali sebagai juri utama bersama-sama dengan Arnold Poernomo dan Renatta Moeloek yang hadir sebagai juri baharu di MasterChef Indonesia. Pemenang pada musim ini adalah Stefani Horison yang berasal dari Kalimantan Tengah dan di tempat kedua pula oleh Kai yang berasal dari Bogor.

Musim 6
Musim keenam diadakan pada 21 Disember 2019. Musim ini menjadi musim MasterChef Indonesia dengan jarak tempoh masa anatara musim yang pendek. Juna Rorimpandey, Arnold Poernomo dan Renatta Moeloek berkhidmat sebagai juri utama.

Pautan luar
 Laman Rasmi MCI
 

MasterChef